पति राहुल बोले- काम से गोवा गया था, लौटा तो खुशी का कोई ठिकाना नहीं था
Rahul Vaidya's reaction to Disha's pregnancy सिंगर राहुल वैद्य की वाइफ और एक्ट्रेस दिशा परमार प्रेग्नेंट हैं। बीते दिन उन्होंने सोशल मीडिया पर पोस्ट  शेयर करते हुए अपने फैंस को ये जानकारी दी थी।
सिंगर राहुल वैद्य की वाइफ और एक्ट्रेस दिशा परमार प्रेग्नेंट हैं। बीते दिन उन्होंने सोशल मीडिया पर पोस्ट शेयर करते हुए अपने फैंस को ये जानकारी दी थी। हाल ही में मीडिया को दिए इंटरव्यू में राहुल ने बताया कि उन्हें दिशा की प्रेग्नेंसी के बारे में कैसे पता चला। उन्होंने बताया कि वो किसी काम के सिलसिले में गोवा गए थे और जब वहां से लौटे तो दिशा ने उनसे ये गुड न्यूज शेयर की।
प्रेग्नेंसी की खबर सुनकर मेरी खुशी का कोई ठिकाना नहीं था : राहुल 
इटाइम्स से बात करते हुए राहुल ने बताया कि उन्हें इस बात की बिल्कुल उम्मीद नहीं थी कि दिशा प्रेग्नेंट हैं और दिशा की प्रेग्नेंसी की खबर सुनकर उनकी खुशी का कोई ठिकाना नहीं था। राहुल ने कहा- मैं हमेशा से पिता बनना चाहता था। मेरी इमेजिनेशन में मैंने खुद को हमेशा एक ऐसे ही पिता के तौर पर देखा है जो अपने बच्चे को जी भर के प्यार करता हो।
यकीन नहीं होता कि दिशा प्रेग्नेंट हैं: राहुल 
राहुल ने आगे कहा- हां, मुझे इस बात का अंदाजा तक नहीं था कि दिशा प्रेग्नेंट हैं। मैं काम की वजह से गोवा गया हुआ था। जब मैं वहां से लौटा तो मुझे प्रेग्नेंसी की बात सुनकर यकीन ही नहीं हुआ कि ये सच है। मुझे इस बात की बहुत खुशी है कि मैं जल्द ही पापा बनने वाला हूं। हालांकि, अब भी इस बात पर यकीन करना मुश्किल लग रहा है।
सोशल मीडिया पर फोटो शेयर कर दी प्रेग्नेंसी की जानकारी
दिशा ने सोशल मीडिया पर ब्लैक ड्रेस में फोटो शेयर करते हुए अपनी प्रेग्नेंसी की अनाउंसमेंट की थी। इस ड्रेस में दिशा ने बेबी बंप के साथ पोज दिया था जबकि राहुल ने एक स्लेट पकड़ी हुई थी जिसपर लिखा था - मॉमी एंड डैडी टू बी! दिशा और राहुल ने सोशल मीडिया पर दिशा की सोनोग्राफी की वीडियो क्लिप भी शेयर की थी।
राहुल ने दिशा को बिग बॉस 14 के सेट पर प्रपोज किया था और जुलाई 2021 में उन्होंने शादी कर ली। राहुल इंडियन आइडल के पहले सीजन में भी नजर आए थे। वहीं, दिशा ने टीवी सीरियल प्यार का दर्द है मीठा-मीठा प्यारा-प्यारा से अपने करियर की शुरुआत की थी। दिशा को बड़े अच्छे लगते हैं 2 में भी देखा गया।